OHJEITA YLIOPPILASKIRJOITUKSIIN OSALLISTUVILLE
ENNEN KOEPÄIVÄÄ
· Tarkista koulun kotisivulta (kohdasta Ylioppilastutkinto) päivämäärät ja noudata niitä ja seuraa Wilma-viestejä sekä tiedotteita.
SAIRASTUMINEN
· Jos sairastut, ilmoita rehtorille ajoissa, esim. edellisenä iltana tai aikaisin aamulla puhelimella. 040 527 64 20/ Soile
· Maskin käyttö on vapaaehtoista. Muista noudattaa hyvää käsihygieniaa ja turvavälejä. 
 SAAPUMINEN
· Ole ajoissa paikalla – viimeistään klo 8.15.
· Puhelimet, kellot, älysormukset ja -lasit jätetään kotiin, autoon tai omaan kaappiin. Ei tuoda edes pukuhuoneisiin.
· Niiden tuominen koetiloihin on ylioppilastutkintolautakunnan määräysten vastaista ja katsotaan vilpin yritykseksi. 
· Kengät jätetään pukuhuoneeseen.
KIRJOITUSTILAAN VOIT OTTAA MUKAAN AINOASTAAN:
· Kokeeseen kirjautumiseen tarvitaan henkilötunnusta. Passi, henkilökortti tai ajokortti tarvittaessa mukaan.  
· Kirjoitusvälineet 
· (ei penaalia)
· Matematiikan kokeessa voit käyttää luonnosteluun harppia ja viivoitinta tai piirtokolmiota
· Eväät ilman käärepaperia 
· (läpinäkyvään muoviin pakattuna)
· Vieraskielisiä tekstejä ei saa olla esim. eväissä/ vaatteissa
· Kannettava tietokone ja kuulokkeet
· (ei saa käyttää langatonta hiirtä, näppäimistöä tai kuulokkeita)
· Tuo tavarat korissa kirjoitustilaan
· salissa kori asetetaan evästuolin alle 
Huom! Koulun varakoneet ovat valmiina salissa. 

Kokelas voi halutessaan tuoda koetilaisuuteen henkilökohtaiseen hygieniaan liittyviä tarvikkeita, kuten nenäliinoja ja kuukautissuojia, jos ne ovat avaamattomissa pakkauksissa. Valvojalla on oikeus tarkistaa pakkaukset. Nenäliinoja ja terveyssiteitä on hankittu valmiiksi koulun puolesta. Myös omat lääkkeet voi ottaa mukaan.


KOETILASSA:
Ennen kokeen alkua omalta paikalta ei poistuta ilman valvojan lupaa eikä keskustella muiden opiskelijoiden kanssa. Nosta käsi ylös omalla paikallasi ja pyydä tuomaan varakone, USB-sovitin, kuulokkeet tms.

Kirjoita kaikkiin pöydälle jaettuihin luonnospapereihin kokelasnumerosi, nimikirjoituksesi ja nimenselvennys.

Kuuntele kokeen alussa annettavat ohjeet. 
Valitse oikea koe, mitä teet!

WC:hen halutessaan kokelas lukitsee näytön ja nousee seisomaan, valvoja lähtee mukaan saattajaksi.  

Koeaika on 6 tuntia (klo 9.00-15.00), koetilaisuudesta saa lähteä aikaisintaan 12.00. 

Kun saat kokeen valmiiksi, palauta kaikki paperit ja USB-tikku annettujen ohjeiden mukaisesti. 

Lisätietoja koetilaisuuden kulusta: Koetilaisuuden kulku | Ylioppilastutkintolautakunta

KIELLETTYÄ:
Puhelimien ja muiden teknisten laitteiden, rannekellojen, älyrannekkeiden, käsilaukkujen ja salkkujen yms. tuominen saliin on kielletty. Ne jätetään omaan kaappiin, autoon tai kotiin. Niiden tuominen koetiloihin on ylioppilastutkintolautakunnan määräysten vastaista ja katsotaan vilpin yritykseksi.

Kokelas menettää oikeutensa osallistua kokeisiin, jos hän syyllistyy vilpilliseen menettelyyn tai vilpin yritykseen tai avustaa siinä tai muutoin törkeästi rikkoo järjestystä. Vilpistä tai tutkintojärjestyksen rikkomisesta seuraa, että kokelaan kaikki kokeet hylätään kyseisellä tutkintokerralla, eikä kokelas mahdollisesti saa ilmoittautua seuraavalle tutkintokerralle. Kokeet, joihin kokelas on samalla tutkintokerralla ilmoittautunut, katsotaan hylätyiksi. 

Matkapuhelimet ja muut elektroniset laitteet (esimerkiksi älykellot ja älylasit), paitsi lautakunnan sallimat välineet, ovat kiellettyjä. Niiden tuominen koetiloihin on lautakunnan määräysten vastaista ja katsotaan vilpin yritykseksi. 

Kokeesta poistuminen ennen lautakunnan sallimaa aikaa mahdollistaa koesalaisuuteen kuuluvien tietojen välittämisen ja se katsotaan vilpin yritykseksi.

Yhteys tai yritys yhteyden ottamiseksi katsotaan vilpilliseksi menettelyksi. Kokelaan tietokoneen näytön tai luonnospapereiden tai muun aineiston näyttäminen toiselle kokelaalle katsotaan myös yritykseksi yhteyden ottamiseen.

Kokelaan tietokoneen käynnistäminen kokeen aikana muuhun kuin lautakunnan määräämään järjestelmään (pois lukien lautakunnan määräämän järjestelmän käynnistämiseen vaadittavat väliaikaiset toimenpiteet) tai yritykset siihen katsotaan vilpilliseksi menettelyksi.



LISÄTIETOJA:
Usein kysyttyä | Ylioppilastutkintolautakunta

TULOKSET:
Kokeiden alustava pisteytys on näkyvillä Wilmassa noin viikon- kahden viikon kuluttua kokeesta. 
Tutkinnon tulokset lähetetään lukiolle torstaina 12.11.2026 klo 9.00. Tulokset siirretään Wilmaan nähtäväksi.
 Oma Opintopolku -palvelussa tulokset ovat nähtävissä pe 13.11.2026 klo 9.00 alkaen.

YLIOPPILASTUTKINNOSTA PERITTÄVÄT MAKSUT

Koekohtainen tutkintomaksu: 41,00 €
Maksu oikaisuvaatimuksesta / aine: 60 €
Oppivelvollisuuslain (1214/2020) 16 §:n nojalla maksuttomaan koulutukseen oikeutetulta kokelaalta ei saada periä maksuja osallistumisesta viiteen ensimmäiseksi suoritettavaan kokeeseen, eikä edellä tarkoitettujen hylättyjen kokeiden uusimisesta. Maksu hylätyn kokeen uusimisesta saadaan kuitenkin periä, jos koe on katsottu 14 tai 15 §:n nojalla hylätyksi.
14 §: Koetilaisuuteen saapumatta jääminen ja keskeytynyt koe
15 §: Seuraamus järjestyksen rikkomisesta ja vilpillisestä menettelystä

